**בע"ה היש צוהלת ושמחה כמוני \_\_\_\_\_\_\_\_\_\_\_\_**

**מבחן שני – תפילה ופורים**

**בנות יקרות!**

**תפילה העבודה שבלב וגם המבחן....**

**יש לענות על 3 שאלות בנושא התפילה ושאלה אחת על פורים.**

**זוכרות – תשובות איכותיות ולא מרוחות.**

**נס פורים – אין אנסין!**

**בהצלחה!**

**1.**      **רמב"ם - הל' תפילה, רש"ז מלאדי - התניא?**

**א.**      " חסידים הראשונים היו שוהין שעה אחת ומתפללים כדי שיכוונו את ליבם למקום". – על פי הרמב"ם, מה היו עושים החסידים בשעה זו שקודם התפילה?

**ב.**       שושי חושבת תמיד על אלף ואחד נושאים באמצע התפילה והדבר גורם לה ליאוש מעצמה ומהתפילה. כיצד ניתן לעודד ולחזק אותה על פי משל המתאבקים של בעל התניא?

**2. הרב קוק – מוסר אביך**

1. "אם כן צריך ללמוד ולהעמיק עד שיצויר לו בבירור וידיעה שלימה גודל חסרונו" (הרב קוק) מה הם הנושאים שיש ללמוד על חסרונם? ומדוע חשובה תודעת החיסרון לאדם המתפלל?
2. בחרי 2 ממגוון העצות שעסקנו בהן כדי להקל מעליה את הקושי. שתפי בזו שמקלה עליך.

**3. הרב שטיינזלץ – 13 עלי השושנה, ר' נחמן מברסלב**

א. הציגי 2 מתוך 3 הדרכים שהרב נותן לשפר את איכות התפילה שלנו.

ב. מה העצה של ר' נחמן מברסלב למי שיצא להתבודד אך לא מצליח לדבר עם ה'? מאידך, מדוע כל כך חשוב לדעתו להתפלל במניין?

**4. ריה"ל – ספר הכוזרי, ר' יוסף אלבו – ספר העיקרים**

א. אלקנה ויזל שנהרג בקרב בעזה כתב: "אם אתם קוראים את המילים האלה כנראה שקרה לי משהו. קודם כל, במקרה שנחטפתי לשבי, אני דורש שלא תיעשה שום עסקה לשחרור של אף מחבל כדי לשחרר אותי. הניצחון המוחץ שלנו יותר חשוב מהכול, אז אנא פשוט תמשיכו לפעול בכל הכוח כדי שניצחוננו יהיה כמה שיותר מוחץ." כיצד דבריו של אלקנה הי"ד מבטאים את דבריו של ריה"ל ביחס לתפילת הציבור?

ב.. משלחת של משפחות חטופים נסעו למרכז חב"ד בארה"ב. בסיום השהיה ניגש זוג לשליחת חב"ד הסביר הגבר שאשתו שבורה מאוד מאז שמחת תורה כי אביה, לואיס, נחטף לעזה. השליחה אמרה שהכל בהשגחה פרטית ונס יכול לקרות, אז שכל אחד יקבל על עצמו משהו שקשה לו, לזכותם. את מדליקה נרות שבת? והאשה ענתה – לא. אמרה לה השליחה מעכשיו תקבלי על עצמך להדליק ותבקשי שבזכות זה ישוחרר אביך. מיד פנתה לבעל: אתה מניח תפילין? והוא ענה שלא. "מחר תבוא למשרד של בעלי ותקבל תפילין. הוא שאל אפשר אולי להתחיל בשבוע הבא? והיא ענתה לו: לא, אתה תגיע מחר, תניח כל יום לזכות חמיך שישוחרר בע"ה בקרוב. האשה התרגשה ושאלה אולי תוכלו לתת לי זוג נוסף – כשאבא שלי יחזור שכבר יחכה לו זוג בבית והיא אכן קיבלה. 3 ימים אחר כך לואיס הר חולץ במבצע הירואי ביחד עם פרננדו מרמן ....

ר' יוסף אלבו מתמודד עם השאלה מדוע תפילות לא תמיד מתקבלות. מה קרה במקרה הזה שהתפילה התקבלה? האם בהכרח כשנפעל באותו אופן תפילותינו תתקבלנה? הסבירי על פי שיטתו.

**5. הרב יעקב אריאל, גילוי ההסתרה**

א. מדוע במגילת אסתר לא מוזכר שם ה'?

ב. מהו שורש מעמדה של התורה שבעל פה שמתגלה במגילת אסתר?

ג. "אשר קרהו" – מדוע עמלק נקרא על שם המקרה, ומהי מלחמתו של עם ישראל בעמלק

לפיכך?

1. **רבי נחמן מברסלב – ליקוטי מוהר"ן, האדמו"ר מסלונים – נתיבות שלום**
2. רבי נחמן מברסלב משווה את שמחה למעגל רוקדים – כיצד המשל עוזר להבין את הפסוק "ששון ושמחה ישיגו ונסו יגון ואנחה"?
3. בחנוכה רצו להשמיד את **רוחנו** ובפורים את **גופנו**. מדוע יש תוספת שמחה מיוחדת דווקא בפורים?

**יהי רצון שננקום באויבנו ונשיב חטופינו בקרוב**

**ויאיר עלינו אור הפורים של התקהלות איש לרעהו ומחיית עמלק!**